Rüqəyyə Kəbiri

Rüqəyyə Kəbiri () — şair, yazıçı. Əsərlərini Azərbaycan və Fars dillərində yazır.

 Həyatı 
Ruqiyyə Kəbiri 1963-cü ildə Güney Azərbaycanın Xoy şəhərində doğulmuşdur. Orta məktəbi doğulduğu şəhərdə bitirmişdir. Təbriz Universitetinin tibb fakültəsində təhsil almışdır. Təhsilini bitirdikdən sonra bir müddət Salmas və Təbriz xəstəxanalarında işləmişdir.

Yaradıcılığa erkən başlasa da, uzun müddət əsərlərini nəşr etdirməmişdir. Müəllifin bədii yazıları, şeir, nəsr, ssenari və tərcümələrdən ibarətdir.

"Təbrizin al təbim" (2010) şeir toplusu, "İçimdəki qız" (2013), "Bu qapı heç çalınmayacaq" (2011) hekayələr toplusu, "Evim" (2013), "Yerdən uca torpaq" (2014) romanları kitab kimi nəşr olunmuşdur.

Çağdaş Güney Azərbaycan ədəbiyyatında mifik qaynaqlardan bəhrələnən, psixoloji detallara önəm verən yazarlardan biri kimi tanınır.
Əsərlərini türkcə və farsca yazır.

 Əsərləri 

 Hekayə və romanları 
 "İçimdəki qız" hekayə toplusu
 "Bu qapı heç alınmayacaq" hekayə toplusu
 "Onlin Yazilar" hekayə
 "Dunya qabar calıb yoldaş" hekaye toplusu
 "Yerdən uca torpaq" romanı
 "Evim" romanı
 "Quşlar daha qorxmurlar" roman
 "Saçaqdan asılmış əjdaha", Xanbalıq səfərnaməsi (Çin səfərindən yazılar)
 Özbəkistan səfərnaməsi
 Mirra ağacının kəhrəba gözləri

 Təbrizdə çap olunmuş əsərləri 
 "Təbrizim al təbimi" şeirlər toplusu
 "Birocaqdaikikültopası". Kiyan Xiyavla ortaq yazılmış şeirlər toplusu
 "Yarı insan, yarı quş". Kiyan Xiyavla ortaq yazılmış şeirlər toplusu
 "Donbal çeşmanətmigərdəm"adlı kitab, Azərbaycan Respublikasının yazıçı və şairi, Pərviz Cəbrayılın şeirlərindən farscaya çevrilmiş internet kitabi

 Bakıda nəşr olunmuş əsərləri 
 "Ürəyim ağrıyır". Bakının Qanun nəşriyyatında çap olunmuş hekayə toplusu
 "Evim". Qanun nəşriyyatında çap olunmuş roman
 Mirra ağacının kəhrəba gözləri roman
 Bakıda 2012 ilində azadlıq radiosu tərəfindən keçirilən hekayə və şeir müsabiqəsində "Mavayl" adlı hekayəsi 180 əsərin içindən birinciyerə layiq görülmüşdür
 2016 ilində Varlıq dərgisinin hekayə musabiqəsində "Məni Aqorada yandırın" hekayəsi üçüncü yerə layıq görünmüşdü
 Yazıçının "Qar yağır" hekayəsi əsasında Qadır Fərivəin rejissorluğu ilə çəkilmiş "Qaral" filmi İranın bir neçə kino festivallarında mükafata layiq görülmüşdür. Bu film 2012 ilindəBakının Star kinofestivalınaqatılmışdır

 İstinadlar 

Kateqoriya:Azərbaycanlı şairlər
Kateqoriya:İran azərbaycanlısı şairlər